H Οργανωτική & η Επιστημονική Επιτροπή του Πανελλήνιου Συνεδρίου «**Η εκπαίδευση στην εποχή των Τ.Π.Ε**.»,  που οργανώνεται από την Επιστημονική Ένωση Εκπαιδευτικών Πρωτοβάθμιας για τη διάδοση των Τ.Π.Ε. στην εκπαίδευση (διεξαγωγή: Αθήνα, 22 & 23 Νοεμβρίου 2014, στο Ευγενίδειο), ενημερώνουν κάθε ενδιαφερόμενο ότι  - μετά από πληθώρα αιτημάτων -  **δίνεται παράταση στην υποβολή εργασιών, ως τις 15 Ιουνίου 2014.**

Η επιλογή των εργασιών που θα παρουσιασθούν στο Συνέδριο θα γίνει από την Επιστημονική Επιτροπή που απαρτίζεται από επιστήμονες των χώρου των εφαρμογών των Τ.Π.Ε. στην εκπαίδευση  και τα οριστικά αποτελέσματα θα ανακοινωθούν στους συγγραφείς μέχρι τις 30 Ιουλίου 2014

**Το συνέδριο τελεί υπό την αιγίδα του Υπουργείου Παιδείας και Θρησκευμάτων.**

**Στόχοι του Συνεδρίου:**

- Η παρουσίαση σύγχρονων προσεγγίσεων στην εκπαιδευτική πράξη

- Η ευαισθητοποίηση των εκπαιδευτικών σε θέματα διδακτικής μεθοδολογίας στην αξιοποίηση των ΤΠΕ

- Η ανταλλαγή εμπειριών και τεχνογνωσίας

- Ο γόνιμος προβληματισμός και ο δημιουργικός διάλογος πάνω σε περιπτώσεις αξιοποίησης των Τ.Π.Ε. στην εκπαίδευση.

**Το συνέδριο αφορά:**

- Εκπαιδευτικούς Πρωτοβάθμιας και Δευτεροβάθμιας  εκπαίδευσης, κάθε ειδικότητας, με διάθεση χρήσης των Τ.Π.Ε.

- Φοιτητές

- Μεταπτυχιακούς φοιτητές

- Υποψήφιους διδάκτορες και Διδάκτορες

- Επιστήμονες με ενδιαφέρον στον τομέα της αξιοποίησης των Τ.Π.Ε. στην εκπαίδευση

**Επιζητούμενες εργασίες:**

Σχετικές με τη θεματολογία του συνεδρίου, που εντάσσονται στις εξής κατηγορίες:

**Εισηγήσεις**

Οι ομιλητές καλούνται να παρουσιάσουν εισηγήσεις βασισμένες σε δόκιμες μεθοδολογίες κι ερευνητικές μεθόδους, σχετικές με τη θεματολογία του συνεδρίου. Οι εισηγήσεις πρέπει να είναι πρωτότυπες.

**Σύντομες Ανακοινώσεις**

Οι σύντομες ανακοινώσεις αφορούν κυρίως έργα που είναι σε εξέλιξη, ή επιμέρους εργασίες που η δημοσιοποίησή τους κρίνεται ότι παρουσιάζει ενδιαφέρον.

**Virtual Participations/Presentations**

Δίνεται η δυνατότητα συμμετοχής ομιλητή στο συνέδριο, χωρίς φυσική παρουσία. Ο ομιλητής αυτής της κατηγορίας θα αποστείλει το πλήρες κείμενο της εισήγησής του και αφού  κριθεί θετικά από την Επιτροπή Κριτών, στη συνέχεια θα αποστείλει το powerpoint της παρουσίασης της εισήγησής του  σε μορφή βίντεο, διάρκειας 15 λεπτών.

**Παρουσιάσεις εκπαιδευτικού λογισμικού**

Απαιτείται θεωρητικό κείμενο παιδαγωγικής τεκμηρίωσης του λογισμικού

**Αναρτημένες Ανακοινώσεις**

Οι αναρτημένες ανακοινώσεις προσφέρουν την ευκαιρία σε ερευνητές να παρουσιάσουν ερευνητικά αποτελέσματα, τα οποία θα περιληφθούν στον ηλεκτρονικό τόμο πρακτικών του συνεδρίου - ως δημοσιεύσεις.

Περισσότερες πληροφορίες για το συνέδριο, τις θεματικές του περιοχές, τις επιζητούμενες εργασίες και τις γενικότερες  διαδικασίες του, μπορούν να αναζητηθούν στο δικτυακό τόπο του συνεδρίου, στη διεύθυνση: [http://synedrio.edu.gr](http://synedrio.edu.gr/) κι εναλλακτικά - αν δεν ανοίγει αυτή η σελίδα- στη διεύθυνση: <http://users.sch.gr/paidpink/synedrio>

Επικοινωνία: [sec@synedrio.edu.gr](mailto:sec@synedrio.edu.gr)  & [sec@synedrio1.com](mailto:sec@synedrio1.com)

**Με εκτίμηση**

**Οργανωτική & Επιστημονική Επιτροπή του  Πανελλήνιου Συνεδρίου «Η εκπαίδευση στην εποχή των Τ.Π.Ε.»**

Αθήνα, 6 Μαΐου 2014